Diari Oficial de la Generalitat Valenciana


Sumari del DOGV 9276, del 11-02-2022 (2022/721)

RESOLUCIÓ de 24 de gener de 2022, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, dels immobles situats al carrer del Farmacèutic Marqués Gil, número 4, de Llíria, realitzada per l'Ajuntament d'aquest municipi, per a destinar-los a un centre d'Integració Social per a l'atenció de persones amb malaltia mental.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/721


Data del document
:   24-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de gener de 2022, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, dels immobles situats al carrer del Farmacèutic Marqués Gil, número 4, de Llíria, realitzada per l'Ajuntament d'aquest municipi, per a destinar-los a un centre d'Integració Social per a l'atenció de persones amb malaltia mental. [2022/721]  
  
L'Ajuntament de Llíria, en l'Acord plenari de 29 de juliol de 2021, va aprovar la cessió gratuïta, mitjançant mutació demanial a favor de la Generalitat, d'un local en planta baixa i quatre places de garatge de l'edifici situat al carrer Farmacèutic Marqués Gil, núm. 4, d'aquesta localitat per a destinar-los a un Centre d'Integració Social per a l'atenció de persones amb malaltia mental.  
A proposta de la Sotssecretaria de Vicepresidència i Conselleria d'Igualtat i Polítiques Inclusives de data 18 de novembre de 2021, es van iniciar els tràmits legals oportuns per a l'acceptació de la cessió.  
La cessió es va efectuar segons el que es disposa en l'article 37 de la Llei 14/2003, de patrimoni de la Generalitat i la disposició addicional onzena de l'esmentada llei que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual correspon l'administració, defensa i conservació d'aquest.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta, mitjançant mutació demanial, realitzada per l'Ajuntament de Llíria, dels immobles situats al carrer Farmacèutic Marqués Gil, núm. 4, d'aquesta localitat que s'indiquen a continuació:  
  
- Local en planta baixa de 756,11m² de superfície que limita, mirant des del carrer Farmacèutic Marqués Gil, front, aquest carrer; esquerra, rampa d'accés al garatge, el general de l'edifici; dreta, avinguda dels Furs i fons, carrer Ponent.  
Consta inscrit en el Registre de Propietat de Llíria al tom 2435, llibre: 788 foli: 117, finca 51878, inscripció 2a.  
Referència cadastral: 9659994GB4806N7646VK.  
  
- Plaça de garatge número 22 en planta soterrani primer de 25m² de superfície útil que limita: front, zona d'accés i rodament; esquerra entrant, zona de rodament; dreta, plaça d'aparcament número 23 i fons, rampa.  
Consta inscrita en el Registre de Propietat de Llíria al tom 2435, llibre 788 foli 105, finca 51174, inscripció 2a.  
Referència cadastral: 2136546VO3258A7488JU.  
  
- Plaça de garatge número 32 en planta soterrani segon de 25m² de superfície útil que limita: front, zona d'accés i rodament; esquerra entrant, plaça d'aparcament número 31; dreta, plaça d'aparcament número 33 i fons, el general de l'edifici subsol del carrer Ponent.  
  
Consta inscrita en el Registre Propietat de Llíria al tom 2435, llibre: 788 foli: 109, finca 51019, inscripció 2a.  
Referència cadastral: 0727966YL0657Y4990SD.  
  
- Plaça de garatge número 33 en planta soterrani segon de 25m² de superfície útil que limita: front, zona d'accés i rodament; esquerra entrant, plaça d'aparcament número 32; dreta, plaça d'aparcament número 34 i fons, el general de l'edifici subsol del carrer Ponent.  
  
Consta inscrita en el Registre Propietat de Llíria al tom 2435, llibre: 788 foli: 111, finca 51964, inscripció 2a.  
Referència cadastral: 2415425YG3842K7777QH.  
  
- Plaça de garatge número 34 en planta soterrani segon de 25m² de superfície útil que limita: front, zona d'accés i rodament; esquerra entrant, plaça d'aparcament número 33; dreta, plaça d'aparcament número 35 i fons, el general de l'edifici subsol del carrer Ponent.  
  
Consta inscrita en el Registre de Propietat de Llíria al tom 2435, llibre: 788 foli: 113, finca 51688, inscripció 2a.  
Referència cadastral: 9167052PC2877N2084QI.  
  
Els immobles s'accepten lliures de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament de Llíria és amb la finalitat de destinar els immobles a un Centre d'Integració Social per a l'atenció de persones amb malaltia mental.  
  
Tercer  
En cas d'incompliment dels fins per als quals se cedeixen els immobles, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa dels immobles en l'Inventari General de Béns i Drets de la Generalitat.  
  
  
Quart  
L'Ajuntament procedirà, a costa seua, a l'eliminació de qualsevol obstacle que puga impedir o dificultar l'execució del projecte previst.  
  
  
Cinqué  
Els immobles hauran d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrits a la Vicepresidència i Conselleria d'Igualtat i Polítiques Inclusives a la qual corresponen les competències demanials sobre aquests, incloses l'administració, defensa i conservació d'aquests.  
  
Sisé  
Notificar aquesta resolució a l'ajuntament cedent, així com a la conselleria proponent, i procedir a publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 24 de gener de 2022.- El conseller d'Hisenda i Model Econòmic: Vicent Soler i Marco.